**Répcelaki Művelődési Ház és Könyvtár**

**9653 Répcelak, Radó Kálmán tér 2.**

**Helyiségek bérbeadási szabályzata**

A Répcelaki Művelődési Ház és Könyvtár (a továbbiakban RMHK) az éves költségvetésben megszabott saját bevételeinek teljesítéséhez bérbe adhatja helyiségeit. Az intézmény helyiségei elsősorban az alapító okiratban, az SZMSZ-ben, a város kulturális koncepciójában, ([www.mok.repcelak.hu](http://www.mok.repcelak.hu)) az éves munkatervben meghatározott feladatok ellátását szolgálják a törvényi háttér figyelembevételével.

**A Répcelaki Művelődési Ház és Könyvtár a következő helyiségeit adja bérbe:**

* színházterem
* tanácskozóterem
* szakkör I.
* szakkör II.
* ifjúsági klub
* házasságkötő terem

Az RMHK a bérlővel minden esetben szerződést köt, mely szerződésnek a rendezvény előtt, mindkét fél aláírásával ellátva létre kell jönnie, ez alól a vásárosok kivételt képeznek. A szerződést a művelődési otthon szakmai munkatársai kötik meg.

**A megállapodásnak tartalmaznia kell a következőket:**

* a bérlő adatai
* a helyiség (ek) neve, száma
* a tervezett tevékenység
* a bérbevétel időpontja
* a bérleti díj összege, a fizetés módja
* a bérbevétel egyéb lehetséges feltételei (pl. házirend betartása, plakátozás mikéntje, jogdíj fizetés, kártérítési felelősség, stb.)
* az RMOK vállalásai (technikai eszközök, ügyelet, takarítás, berendezés, egyéb segítség megállapodás szerint)

**A bérleti díjak kétféle csoportja:**

1. Teljes bérleti díjat fizetők
2. Kedvezményes bérleti díjat fizetők

**Teljes terembérleti díjak**

1. Üzleti tevékenység (vásárok, termékbemutatók stb.)
2. A művelődési ház alaptevékenységéhez nem kapcsolható rendezvények, összejövetelek.
3. A bérbevevő számára bevételt eredményező rendezvények (pl. szilveszter, bálok)
4. Esküvők, családi események

**Kedvezményes terembérleti díjak**

1. A városban közhasznú tevékenységet végző civil szervezetek bevételes rendezvényei pl. bálok.
2. Társadalmi szervezetek gyűlései.
3. Lakossági csoportok összejövetelei pl. lakógyűlés.
4. Lakossági igényt kielégítő, a művelődési ház profiljába nem illeszkedő rekreációt szolgáló mozgásformák órái pl. gyógytorna, jóga.

**Ingyenes használatra jogosultak**

1. A város önkormányzatának rendezvényei.
2. A város intézményeinek és az oktatási intézmény rendezvényei.
3. Ingyenes egészségügyi szűrések, véradás.
4. A városban közhasznú tevékenységet végző civil szervezetek összejövetelei.

*Mellékletek:*

1. Bérleti díjak 2019. február 1-től
2. Terembérleti szerződés minta

Jelen szabályzat 2019. február 1-től lép hatályba.

Répcelak, 2019. január 28.

Szórádi Enikő
 igazgató

1. **melléklet**

**Bérleti díjak 2019. február 1-től**

Teljes árú terembérleti díjak\*

|  |  |
| --- | --- |
| **Helyiség** | Ft/alkalom |
| színházterem | 20000,-  |
| tanácskozó terem | 10000,- |
| szakkör I. | 2000,- |
| szakkör II. | 4000,- |
| ifjúsági klub | 10000,- |
| házasságkötő terem | 10000,- |
| házasságkötő terem esküvő | 10000,- |

Kedvezményes árú terembérleti díjak\*

|  |  |
| --- | --- |
| **Helyiség** | Ft/alkalom |
| színházterem | 10000,- |
| tanácskozó terem | 4000,- |
| szakkör I. | 1000,- |
| szakkör II. | 2000,- |
| ifjúsági klub | 4000,- |
| házasságkötő terem | 4000,- |
| rekreációs igénybe vétel | 1000,- |

Vendéglátás\*\*

|  |  |
| --- | --- |
| **Fő** | **Ft/alkalom** |
| 50  | 15000,- |
| 51-100 | 30000,- |
| 101-120 | 35000,- |

\* Az ár az időjárásnak megfelelően fűtött/hűtött, takarított, a bérlő által kért berendezést, bútorokat és technikát tartalmazza

\*\* Az ár az előzőeken túl a vendéglátáshoz szükséges eszközöket (abrosz, poharak, terítékek, mosás, mosogatás, egyéb díjak) tartalmazza